google/wiki40b huggingface dataset:
Basketball under Middelhavslekene 1959

Basketball under Middelhavslekene 1959. Basketball var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Det var tredje gangen som basketball var med på programmet under Middelhavslekene. Det var kun herrelag som deltok i basketballturneringen.
Satslære

Satslære er et musikkteoretisk fag, hvor man lærer om en komposisjons sats, dvs. hvordan tonene i et musikkverk er satt sammen for å danne en helhet. Ved hjelp av ulike klangstablinger og lineære stemmeføringer etter ulike typer harmoniske progresjoner, får man forskjellige typer sats. Satslære er således et håndverk, som er viktig innen komposisjon og arrangement. I faget satslære undervises det tradisjonelt i firstemmig sats, som er den typen sats som er mest regelbunden, og har lengst tradisjoner i vesteuropeisk musikk.
Airan

Befolkningsutvikling

Antall innbyggere i kommunen Airan
Referanse: INSEE
Guangxi

Kystlinje

For det meste av sin historie hadde Guangxi ingen kystlinje. I 1952 ble en liten del av Guangdongs vestligste kyststripe gitt til Guangxi, som slik fikk adgang til havet. Dette ble reversert i 1955, men så justert tilbake på nytt i 1965.

Historie

Allerede på det 3. århundre før vår tid betraktet det kinesiske Qin-dynastiet regionen som sitt, men uten å kunne utøve noen reell myndighet der. Dra før var regionen i det ikkekinesiske Nanyueriket, og de klarte å hevde seg. Etter hvert klarte etterfølgende kinesiske keiserdynastier å gjøre seg gjeldende og legge under seg området. 
Det var stadig oppstander i Guangxi, mange av dem svært voldsomme med store tap av menneskelig. Det var her Taipingopprøret begynte (som Jintianopprøret), det som ble Kinas blodigste borgerkrig.
Etter keiserrikets fall og sentralmaktrens sammenbrudd var det krigsherrer som styrte. Den  såkalte Guangxiklikken under Lu Rongting sluttet seg snart til Kuomintang i naboprovinsen Guangdong. Andre krigsherrer som Li Zongren og en rekke yngre generaler hadde også sine områder, men underkastet seg i 1936 Kuminintangs regjering. 
Under annen verdenskrig okkuperte den japanske hær deler av provinsen. I 1945 tilfalt den atter Kuomintang, og i 1949 kom kommunistene til makt.

Befolkning

Guangxi er hjem til mennesker fra 12 av de nasjonalgrupper som er anerkjent av Folkerepublikken Kina som egne folk. Regionen er et særlig området for zhuangfolket. Foruten dem har regionen folkegruppene han, yao, miao, dong, mulam, maonan, hui, gin, yi (folk), sui og gelao. Det er også vesentlig mindre grupper fra 25 andre folkegrupper.
Toons Mag

Premier

I 2015 vant Toons Mag den tyske prisen The Bobs «beste online aktivist» i klassen for Bengali. Det er det tyske offentlige kringkastingsselskapet Deutsche Welle som står bak konkurransen.

Utstilling og tegnekonkurranse

Hvert år siden 2015 organiseres en internasjonal karikatur-konkurranse og utstillinger i regi av Toons Mag i samarbeid med Avistegnernes Hus.

2015 Barn i krig

«Barn i krig» var en internasjonal vandreutstilling med fokus på barns situasjon i krig- og konfliktområder, som for eksempel i Syria, Jemen, Afghanistan og Irak. 128 tegnere fra 51 land bidro til utstillingen. Utstillingen ble åpnet av Biskop i borg Atle Sommerfeldt i Avistegnernes Hus, Drøbak. Etter utstillingen ble stilt ut i Oslo, Nesodden, Bergen, Stavanger, Haugesund, Kristiansand og i Norrköping i Sverige. Prosjektet ble støttet av Fritt Ord.

2016 Kvinners rettigheter

I 2016 ble det organisert en internasjonal tegnekonkurranse og utstilling til støtte for kvinners menneskerettigheter. 567 tegnere fra 79 land deltok i konkurransen, og et utvalg på 120 tegninger ble vist i utstillingene. Den ble åpnet på den internasjonale kvinnedagen 8. mars på Avistegnernes Hus av den norske avistegneren Siri Dokken.
I India ble utstillingen vist i Indian institute of the cartoonist gallery, Bengalore og i Agra, Uttar Pradesh India. Disse utstillingene ble åpnet på samme dagen. Etter ble utsilingen vist i Krintiansand, Norge og i Presov, Slovakia. Samarbeidet utstillingen  med Avistegnernes Hus, Indian Institute of Cartoonist, Brain Sneezing Gallery, Slovakia. Prosjektet ble støttet av Fritt Ord, EEA Grants og Slovak Republic. 12 tegnere har vunnet premier og diplom ut av 567.

2017 Ytringsfrihet

Samarbeidsprosjektet mellom Toons Mag og Avistegnernes Hus. Utstillingen ble stilt ut i forskjellige steder i tre land; Norge, India og Slovakia. Avistegnernes Hus utstillingen ble åpnet av forfatter Per Edgard Kokkvold. Utstillingen var en del av Norsk litteraturfestival i Lillehammer. I Lillehammer ble utstillingen åpnet av Roar Hagen og Moddi Knutsen. I Oslo var utstillingen i Slovak ambassaden. På Indian institute of Cartoonist, Bangalore. I Slovakia ble utstillingen stilt ut i Presov og Kosice. Til slutt ble utstillingen stilt ut i Eidvall. 12 tegnere vant prisen og diplom ut av 518. Prosjektet ble støttet av Fritt Ord.
Vanntåke

Vanntåke er en slukkemetode innen brannvern. Vanntåke er ørsmå vanndråper (størrelse fra 10–200 mikron) spredt i lufta som tåke. Tåken oppstår i en dyse ved at en vannstråle mekanisk knuses eller når to vannstråler kollidere i en vinkel slik at de knuser hverandre. Mikrodråpene i vanntåken holder seg svevende i luften en god stund og blir gjerne dratt med luften inn i brannområde. Når vanntåken treffer flammer ekspanderer hver dråpe 1760 ganger og fortrenger oksygen slik at flammene kveles.
Vanntåkeanlegg ble utviklet for offshoreindustrien og de fleste oljeinstallasjonene i Nordsjøen anvender slik teknologi.
Vanntåke som slukkemiddel har den fordel at vannmengdene som brukes er små, og det ikke oppstår store vannskader. Vanntåke ansees derfor som et godt egnet slukkemiddel i bygninger med høy kulturminneverdi. Inngrepene blir også minimale da en enkelt vanntåkedyse kan dekke et rom på 25 m². Teknologien egner seg også godt til å bli ettermontert i eldre bygninger, da vanntåkeanlegg kan knyttes til eksisterende ledningsnett. Ny lavtrykksteknologi gjør det mulig å skape vanntåke helt ned til 4 bar.
Vanntåke egner seg for automatiske slokkeanlegg som utløses i initialfasen i en brann. I omsorgsboliger der det bor mennesker som ikke kan rømme uten hjelp ved brannalarm ansees vanntåke som spesielt gunstig, da tåken tar røyken med ned og lager bedre pusteforhold.
Stortinget er den mest kjente bygning i Norge som har vanntåkeanlegg. I den tette trehusbebyggelsen på verdensarvstedet Røros er det etablert en annen type tørr vanntåkeanlegg i loft for å forhindre brannsmitte. Ved brann må brannvesenet her koble til trykksatt vann for å utløse slokkeanlegget.
Noord-Brabants flagg

Historikk

Dette flaggets historie går tilbake til middelalderen og det er dermed Nederlands eldste fylkesflagg. Fargene stammer fra den tiden da Nederland var en del av hertugdømmet Lothringen. Flagget var i bruk til slutten av det 18. århundre, etter dette ble det ikke brukt inntil 1959. Da ble det takket være riksarkivaren tatt i bruk som provinsen Nord-Brabants offisielle flagg.

Beskrivelse

Flagget ble fastlagt av provinciale Staten (tilsvarende den politiske delen av den norske fylkeskommunen) 21. januar 1959: Rektangulært, forholdene er 2:3. Flagget er bygget opp i fire horisontale baner, hver av banene inndelt i seks vekselvis røde og hvite flater og seks vertikale baner inndelt i fire vekselvis røde og sølv (hvite) flater slik at sølv aldri grenser til sølv eller rød til rød.

Verd å vite

Siden dette er Nederlands eldste provinsflagg henger det rett til høyre for dronningens trone i de Ridderzaal i den Haag (her leses trontalen hver 3. september). Ved andre offisielle tilstelninger henger flagget helt til venstre, sett fra tilskuernes plass.
Harstad kirke

Utsmyking

Det trekantformede altertavlemaleriet viser Jesus som holder Bergprekenen, og misjonæren Hans Egede som taler for mennesker på Grønland. Egede ble i 1686 født like ved der Harstad kirke står i dag. Bildet er malt av Axel Revold.
Kirka har to glassmalerier utført av Jardar Lunde, et bakerst i kirkeskipet og et på nordsiden av koret. Glassmaleriet i koret viser treenigheten, mens det bak i kirken skal uttrykke «Guds syvfoldige nåde».
Fylkesvei 2486

Fylkesvei 2486 går mellom Steinde og Vaset seter i Nord-Aurdal kommune. Veien er 4,6 km lang.
Frem til 2019 hadde veien betegnelsen Fv267.
Grain oljekraftverk

Grain oljekraftverk er et varmekraftverk i Kent i det sørøstlige Storbritannia. Det har en installert produksjonskapasitet på 2.640 MW, fordelt på 4 x 660 MW, med dampturbiner. Brenselkilden er fyringsolje og tungolje. Anlegget ble utbygd omkring årene 1980–1984. Operatør er selskapet E.ON UK Ltd.
De totale CO2-utslippene i 2008 var 429 961 tonn, betydelig over 2007-nivået og langt over kvotemålet.
M8 (Berlins sporvei)

Metrolinje M8 er en trikkelinje fra Hauptbahnhof via (S) Nordbahnhof i bydelen Mitte, (U) Rosa-Luxemburg-Platz og Landsberger Allee stasjon til de nye bydeler i Marzahn og Ahrensfelde i Øst-Berlin. Mellom Ahrensfelde og Landsberger Alle/Petersburgerstraße (der det er overgang til M5, M6 og M10) er det 24 timers trafikk og minst 10 minutters frekvens mellom kl 0430 og 0030, mens det på resten av linjen som går gjennom sentrum av det østlige Berlin, er en lavere frekvens og ingen nattrafikk.
Aligarh (distrikt)

Demografi

Ved folketellingen i 2011 var det 3 673 849 innbyggere i distriktet, mot 2 992 286 i 2001. Den urbane befolkningen utgjør 33,11 % av befolkningen.
Barn i alderen 0 til 6 år utgjorde 15,12 % i 2011 mot 18,81 % i 2001. Antallet jenter i den alderen per tusen gutter er 885 i 2011.
Underspenningsvern

Underspenningvern er en elektronisk krets som brukes for å slå av strømmen på en elektronisk enhet i tilfelle spenningen synker under den nominelle verdien. I innebygde enheter kan vernet for eksempel brukes til å overvåke av batterilading eller slå av hvis batterispenningen synker under en bestemt nivå, og dermed beskytte tilhørende utstyr. Noen varianter kan også ha en øvre terskel.
Svealand

Svealand er en av Sveriges tre landsdeler, de to øvrige er Norrland og Götaland.
Svealand består av hovedstadsregionen Mälardalen i øst, Roslagen i nordøst, det tidligere gruvedistriktet Bergslagen i midten, og Dalarna og Värmland i vest.
Navnet Sverige på svensk kommer fra Svearike eller svenskenes rike, og refererte opprinnelig bare til Svealand. Etter hvert som de svenske kongene utvidet sine landområder, ble navnet Svealand brukt for å skille mellom det historiske svenske territoriet og det nye.
Ronald Bye

Bakgrunn

Bye ble født og vokste opp på Høyenhall og Manglerud i Oslo. Hans far var brannformann, og hans mor var renholder. Som maskinreparatørlærling ble Bye engasjert i faglig-politisk arbeid, før han i 1960 ble faglig sekretær i Arbeidernes ungdomsfylking.

Fagforeningsmann, politiker

Tre år senere ble han hentet til Landsorganisasjonen i Norge (LO), der han ble distriktssekretær for Finnmark, og i 1967 overtok han tilsvarende stilling i Oppland, før han ble hentet til LOs sentrale sekretariat. I 1969 tok han over som partisekretær i Arbeiderpartiet etter Haakon Lie, en stilling han hadde til 1975. Det ble klart da han tok over stillingen, at partisekretæren ikke ville ha like stor makt som Lie hadde hatt.  
Mellom 1979 og 1981 var han samferdselsminister i Odvar Nordlis og Gro Harlem Brundtlands regjeringer. Etter det var han direktør i Norsk Folkeferie og Norges Reiselivsråd og direktør i Statskog Miljø og Anlegg A/S. Mellom 1988 og 2001 hadde han et eget konsulentfirma.
I 1987 ga han ut selvbiografien Sersjanten der han kom med flere avsløringer om overvåkning av kommunister og andre venstreorienterte innen arbeiderbevegelsen. På dette tidspunktet var han ute av maktens korridorer innen Arbeiderpartiet. Han brukte siden mye tid på å bidra til å avsløre den politiske overvåkningen som er drevet innen arbeiderbevegelsen. Han skrev også noen skjønnlitterære verk.

Æresbevisninger

Bye var æresmedlem av Arbeiderpartiet og fikk Heimevernets fortjenstmedalje. I 1959 fikk han UNEF-medaljen.
Miami internasjonale lufthavn

Terminaler, selskaper og destinasjoner

Hovedterminalen på MIA er oval og har sju underterminaler, nummeret fra A til H (B ble revet i 2005) mot klokka. Avgangshallen ligger i andre etasje, mens pass/visum kontrollen og baggasjebåndene ligger i 1. etasje. Alle utgangene er lagt slik at ankommne passasjer kan gå rett til ankomsthallen eller til pass/visumkontrollen. Terminal E her en tredje etasje med en enskinnebane om frakter passasjerer mellom terminalene. 
Det ligger et parkeringshus rett ved terminalen og som er koblet sammen med terminalen med en gangbro. Det er en helikopterlandingsplass på taket på parkeringshuset.
Ytre Øydnavatnet

Topografi

Sjøen er i underkant av en mil lang, og ligger i en naturlig revne i landskapet. Landskapet omkring stiger flere steder bratt. En fjellvegg ved sjøen stiger til om lag 140 meters høyde og fortsetter tilsvarende bratt under vannoverflaten. Enkelte steder er vannet dermed meget dypt. Bunnforholdene er hvit sand som mange steder er dekket av gjørme.
Bergarten i området er grunnfjell med isskurte svaberg som følge av istiden.

Dyre- og planteliv

Det er svært mye småørret i sjøen, som lett lar seg fiske med båt og slepesnøre. Det er oppfordret til å fiske i sjøen for å redusere bestanden av småørret. For øvrig er det ål i sjøen. Inntil om lag 1950-tallet var det også abbor i sjøen. Bever holder til omkring sjøen og bygger beverhytter særlig på vestsiden og langs elven Audna. Det holder til rovfugler som ørn omkring sjøen, og i blant kan man se disse fiske. Ofte kan man se ørn sirkle over sjøen i stor høyde. Langs vestsiden av sjøen er det små områder med gammel eikeskog som trolig ikke ble hogget på grunn av at de er vanskelig tilgjengelig. For øvrig er det mye furu på vestsiden av sjøen, med innslag av lind og svartor. På østsiden er det hovedsakelig granskog.
Det kan falle store snømengder ved vannet, som er isdekket i vintermånedene.

Rekreasjon

Omkring vannet er det mange steder fine hvite sandstrender som gir gode muligheter for å bade. Enkelte strender kan man i praksis kun komme til ved bruk av båt. Det er en offentlig opparbeidet og populær badestrand om lag midt på sjøen, med stor sandstrand, grillplasser, sandvolleyballbane, vannskihopp, toalett og kommunal renovasjon. Området ble rehabilitert i 2007. Det er noe bruk av motorbåt på sjøen, og for øvrig bruk av robåt og kano.

Kommunikasjon

Fylkesvei 460 går langs hele østsiden av sjøen. Audnedal stasjon ligger om lag 1 kilometer fra sørenden av sjøen.

Bebyggelse

Det er spredt bebyggelse ved riksvei 460 langs den nordlige halvdelen av sjøen. Inntil 1970-tallet var det to matbutikker langs sjøen: den ene i nordenden av sjøen, og den andre om lag midt på sjøen ved Ågedalsstøi.
Det ble etablert et hytteområde ved sjøen ved Ågedalsstøi i 1972. Åsen boligfelt ble begynt bygget overfor hytteområdet i 2004. I sørenden av sjøen ligger det et sagbruk.
Norgesmesterskapet i alpint 2008

Norgesmesterskapet i alpint 2008 var det norske mesterskapet i alpin skiidrett. Mesterskapet ble arrangert fra 27. mars til 3. april på Hafjell. NM i super-G ble avlyst på grunn av dårlig vær.

Super-G

Avlyst.

Super-G

Avlyst.
The Super Mario Bros. Super Show!

Format

Hver episode er delt inn i tre deler. Den første og siste delen av episoden er "ekte" film, spilt inn i et studio som skulle illustrere Mariobrødrenes rørleggerverksted i Brooklyn. I disse sekvensene må Mario og Luigi løse ett eller annet slags problem, ofte får de også besøk av en gjest. Gjesten er vanligvis en tv-kjendis som Nedra Volz, Norman Fell, Donna Douglas, Eve Plumb, Vanna White, Jim Lange, Danica McKellar, Nicole Eggert, Clare Carey og Brian Bonsall eller sportsmenn som Lyle Alzado, Magic Johnson, Roddy Piper og Sgt. Slaughter. 

Den midterste sekvensen er tegnefilm som handlet om Mario og Luigi som sammen med Prinsessen og Toad jaktet på Kong Koopa i forskjellige settinger. Mario og vennene hans klarer alltid å stanse Koopas planer, men Koopa klarer også alltid å stikke av på slutten. Ofte (men ikke alltid) har disse animerte sekvensene en løs tilknytning til temaet i live-action-delen av episoden. Albano og Wells ga også stemmer til Mariobrødrene i disse sekvensene, øvrige roller ble stemmegitt av forskjellige stemmeskuespillere, de fleste fra Canada.

Oppfølgere

Serien fikk to oppfølgere, The Adventures of Super Mario Bros. 3 fra 1990 og Super Mario World fra 1991 basert på videospillet med samme navn.
KTM

Historie

Selskapet ble grunnlagt i 1934 i Mattighofen av mekanikeren Hans Trunkenpolz. Selskapet het da Kraftfahrzeuge Trunkenpolz Mattighofen. Men det var ikke før i 1953 at de produserte sine første sykler, 20 eksemplarer ble produsert. I 1955 kom Ernst Kronreif inn i selskapet, og de skiftet da navn til Kronreif, Trunkenpolz, Mattighofen. Trunkenpolz døde plutselig i 1989. KTM var det første merke til å produsere 4-taktsmotor for en offroad motorsykkel. De var også de første til å ha hydraulisk clutch på samtlige modeller. I tillegg var de den første produsenten som serieproduserte Supermotardsykler. Demperprodusenten WP er et datterfirma til KTM. I 2003 ble produksjonen av motorsykler av det svenske merket Husaberg underlagt KTM, men de utvikles ennå i Sverige.

KTM X-Bow

KTM X-Bow (uttales som cross-bow) er en egen serie KTM produserer. Dette er en superlett to seters sportsbil som kommer i flere modeller. Blant annet X-Bow R. X-Bow RR, X-Bow GT og X-Bow GT4. Versjonene R og GT av KTM X-Bow er godkjent for bruk på offentlig vei i Europa, Nord Amerika, Kina og Australia. Den har Audi motor, karosseriet er laget i fullkarbon-fiber struktur. Designet er laget i sammarbeid med den italienske sportsbilprodusenten Dallara. X-Bow ble den første godkjente bilen for offentlig vei som er laget i fullkarbonfiber karosseri.
X-Bow har en 4 sylindret, 2 liters turbomotor av bilprodusenten Audi. 2008-modellen har 237hk (177kw) på 5500rpm.  Og et dreiemoment på 310 newton meter mellom 2000 og 5500rpm. Denne modellen kal akselerere fra 0-100kmt på 3,9 sekunder. Og toppfart på 217kmt. 
I 2011 kom X-Bow med en oppdatert versjon med blant annet høyere ytelse av motor. Motoren er fremdeles en 2 liters turbomotor fra Audi, men nå er den «tunet» enda mer enn tidligere. Denne har nå 300hk og dreiemoment på 400 newton meter på 3300rpm.
Gnosis

Gnosis er et gresk ord i betydningen kunnskap, viten eller innsikt, men også erkjennelse. Ordet brukes gjerne som filosofisk og teologisk begrep. Gnosis har gitt navn til gnostisisme, og bygger andre ledd av begrepene diagnose og prognose.
Gnosis har historisk blitt brukt for dypere innsikt innen religiøse temaer. Innen gnostisisme og mysteriereligion betegner gnosis åndelig kunnskap.
Suzuki Bandit

Suzuki Bandit er en serie med standard-motorsykler fra den japanske produsenten Suzuki, produsert fra 1989.
Volleyball under Stillehavslekene 2007

Volleyball under Stillehavslekene  2007. Volleyball var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som volleyball var med på programmet under stillehavslekene. Det var to turneringer, en for menn og en for kvinner.
Sabatinelloplia

Utseende

Små, tettbygde, mørkt brunlige oldenborrer. Kroppsformen er nokså kort og bred. Kroppen er kledt med små, lyse skjell. Beina er kraftige som vanlig hos Hopliinae.

Utbredelse

Slekten er endemisk for Madagaskar, der den finnes lengst nord i landet.
Rekkefirer

Rekkefirer er en forbrenningsmotor med alle fire sylindrene montert i ei rett linje langs veivhuset. Sylindrene kan være plassert vertikalt eller hellende, og alle stemplene driver en felles veivaksel. Rekkefireren er den mest vanlig brukte motoren i moderne personbiler.
I tabeller og lignende blir rekkefirer på norsk ofte forkortet til R4, og på engelsk til I4 ( for inline-four), alternativt L4 (for longitudinal-four) for å unngå forveksling mellom tallet 1 og bokstaven I).
Vanligvis er veivakselen på en firetakts rekkefirer anordnet slik at de to ytterste og de to innerste sylindrene danner "par" som veksler på arbeidstaktene. Dette resulterer alltid i en tenningsrekkefølge på 1-3-4-2. Selv om noen motorer er oppgitt til 1-2-4-3 er dette i prinsippet det samme, man har bare startet syklusen fra den andre enden av motoren. Årsaken til dette er at sylinderen som betegnes "nr. 1" som oftest alltid er den som er lengst fra svinghjul/kraftuttakssenden av motoren. Man får dermed to forskjellige rekkefølger som i prinsippet er like alt etter hvor "sylinder 1" plasseres.
Claude Onesta

Karriere

Som spiller spilte Onesta for Toulouse fra 1968 til han begynte sin trenerkarriere i samme klubb i 1987.
I 2001 tok Onesta over treneransvaret for det franske herrelandslaget etter Daniel Constantini, og har ledet laget til gullmedaljer i både Håndball-EM, Håndball-VM og Sommer-OL. Noe kun den russiske landslagstreneren Vladimir Maksimov har gjort før han.
Jergul

Jergul er et sted i Karasjok kommune i Finnmark.
Berggrunnen består av Jergul-gneisen som tilhører Finnmarksviddas grunnfjellsområde. Jergul-gneisen er en metamorf bergart som ble dannet for 2 800 millioner år siden da ny jordskorpe ble dannet i nordøstlige Fennoskandia.
Ouhai

Ouhai (kinesisk: 瓯海区; pinyin: Ōuhǎi Qū) er et bydistrikt i byprefekturet Wenzhou i provinsen Zhejiang i Folkerepublikken Kina. Arealet er på 614,5 kvadratkilometer og teller ca. 386.000 innbyggere.

Jernbane

Høyhastighetsbanen Ningbo–Taizhou–Wenzhou-banen går gjennom området.
Stylemag

Stylemag (tidligere Mag) var et norsk magasin innrettet mot kvinner. Utgiver var Aller Media AS. Stylemag kom med 11 utgaver i året. Print-utgaven av bladet ble avviklet i 2015.
Overkursfond

Overkursfond og aksjekapital utgjør til sum et aksjeselskaps innskutte egenkapital. Overkursfond omfatter overkurs betalt ved emisjoner, som oppstår når aksjetegning ved stiftelse eller emisjoner skjer til en kurs som er høyere enn aksjens pålydende verdi korrigert for stiftelseskostnader.
Terrorangrepet i Mosul 26. juni 2008

Bakgrunn

Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt, og de skal ha regruppert seg her etter å ha blitt jaget fra Bagdad og det vestlige Irak.

Angrepet

Bilbomben gikk av i et område mellom et regjeringskontor i byen og en markedsplass, der guvernøren for den omliggende Nineveh-provinsen, Duraid Kashmola, inspiserte skader fra et tidligere rakettangrep.

Skader

18 mennesker ble drept i terrorangrepet, og 80 såret. Ifølge media skal 17 av de drepte være sivile, og en politimann ble også drept. 71 sivile og ni politimenn ble såret i angrepet. Dette var det tredje angrepet mot lokale irakiske tjenestemenn på en uke.

Gjerningsmenn

Ingen påtok seg ansvaret for angrepet umiddelbart etter angrepet.
Cebollatí

Historie

Cebollatí ble en by i 1919.

Transport

Ruta 15 forbinder Cebollatí med La Paloma.
The Secret Doctrine

The Secret Doctrine, the Synthesis of Science, Religion and Philosophy er en bok av Helena Petrovna Blavatsky, opprinnelig utgitt i to bind i 1888. Den regnes som hennes magnum opus. Det første bindet har tittelen Cosmogenesis og det andre bindet Anthropogenesis. The Secret Doctrine er et innflytelsesrikt eksempel på den fornyede interessen for den esoteriske tradisjon i moderne tid, særlig fordi den hevder å forene østlig mystikk med moderne vitenskap. Blavatsky hevdet at innholdet hadde blitt røpet for henne av mahatmaer som hadde bevart kunnskapen om menneskehetens åndelige historie.
Blavatsky planla å utgi et tredje og fjerde bind av The Secret Doctrine. Etter Blavatskys død utgav Annie Besant et kontroversielt tredje bind.